**ПРОЈЕКТНИ ЗАДАТАК**

**Пројекат „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”**

**Позиција:** Консултант/Oрганизација за анализу оквира остручавања/стручног усавршавања кадра за имплементацију програма и услуга КВиС и израду водича за примену стандарда за КВиС у сектору образовања *– пројектна активност (3.3 и 3.20)*

**Трајање:** јул 2025-март 2026.

# 1. Опште информације

Приступање ЕУ и сталне економске и друштвене промене главни су покретачи реформе образовања у Републици Србији. Претходних година много је урађено на развоју образовања, посебно на усклађивању образовне понуде са потребама тржишта рада и повезивању Националног оквира квалификација Републике Србије (НОКС) са Европским оквиром квалификација (ЕОК).

Стратегија развоја образовања и васпитања у Републици Србији до 2030. године (Стратегија 2030) усвојена је 2021. године. Како је наведено, визија је да обезбеди квалитетно образовање за сваког човека како би остварио свој пуни потенцијал. Стратегија 2030 се фокусира на младе и децу, али многе планиране активности имају за циљ развој потенцијала одраслих, што у средиште ставља концепт целоживотног учења.

Канцеларија за дуално образовање и Национални оквир квалификација и Министарство просвете (МП) су у претходном периоду радили на томе да образовну понуду ускладе са потребама тржишта рада. Систем дуалног образовања показао се као модел који помаже да се премости јаз између образовања и запослења кроз припреме ученика за свет рада, омогућавајући им да стекну вештине, знања и способности у складу са стандардима квалификација. Потребно је, међутим, даље улагати у развој дуалног образовања, укључујући успостављање и имплементацију оквира за праћење и евалуацију како би се осигурао квалитет Националног модела дуалног образовања, како је препознато у Стратегији 2030 и Програму економских реформи.

Још један важан део образовног система, са директним утицајем на квалификациону структуру становништва, је образовање одраслих. Међутим, бројни организатори образовања одраслих имају различите, често недовољне капацитете за имплементацију релевантних стандарда и прописа у овој области. Унапређење концепта целоживотног учења ће, између осталог, побољшати положај особа без квалификација или оних којима достигнутост стандарда квалификација може да се призна само делимично. Идентификација дефицитарних квалификација на тржишту рада и веће могућности за усавршавање и преквалификацију допринеће смањењу неусклађености између понуде и потражње радне снаге.

Дуално и неформално образовање у протеклом периоду били су значајни за јачање радне снаге и обезбеђивање економског раста и запошљавања. Међутим, за ефикасно усмеравање и управљање овим системима неопходан је транспарентан и флексибилан систем квалификација и подаци који омогућавају одговарајуће праћење и доношење одлука. Наставак дигитализације, даљи развој дуалног образовања и промоција концепта целоживотног учења кроз развој нових и модернизацију постојећих стандарда квалификација биће значајни покретачи даљих промена. Стога ће фокус у наредном периоду бити на диверсификацији образовне понуде и осигурању квалитета, као и даљем развоју НОКС-а.

Развој и имплементација дуалног образовања и НОКС-а у надлежности су **Канцеларије за дуално образовање и Национални оквир квалификација (у даљем тексту: Канцеларија)**.

Швајцарска агенција за развој и сарадњу (СДЦ) активно подржава дуално образовање у Србији кроз билатералну и институционалну сарадњу. Пројекат „Подршка развоју и успостављању Националног модела дуалног образовања“, који је финансирао СДЦ, а спроводио Центар за образовне политике, имао је за циљ унапређење законодавног оквира, развој оквира за праћење и евалуацију (М&Е оквир) у дуалном образовању, унапређење видљивости и приближавање концепта дуалног образовања широј публици. Нови пројекат „Подршка реформи дуалног система средњег стручног образовања и Националном оквиру квалификација у светлу целоживотног учења у Србији“ пружиће подршку Канцеларији и Министарству просвете за даљи развој ефикасног образовног система кроз развој и примену неопходних инструмената на макро, мезо и микро нивоу. Пројектне активности укључују измене закона и пратећих подзаконских аката, дигитализацију процеса, унапређење комуникације и сарадње међу заинтересованим странама, активности изградње капацитета и пилотирање предложених решења

**2. Увод**

Циљ Пројекта је подршка развоју ефикасног и транспарентног система који омогућава сарадњу између образовних институција и света рада и пружа могућност сваком појединцу да изабере одговарајућу образовну путању. У складу са тим, очекивани исходи Пројекта су следећи:

* Исход 1: Унапређен систем дуалног образовања, које омогућава лакши прелазак са образовања на запослење
* Исход 2**:** Унапређена ефикасност и транспарентност образовног система кроз дигитализацију процеса и процедура
* Исход 3: Унапређен систем НОКС-а у контексту целоживотног учења

Када је реч о систему НОКС-а, биће евалуирани механизми и инструменти успостављени са циљем унапређења квалитета и тржишне релевантности понуде формалног образовања и неформалних обука и биће дате препоруке за њихово унапређење. Ова побољшана решења треба интегрисати у одговарајућа подзаконска акта како би се осигурала уједначена примена унапређених политика у погледу квалитета неформалних обука, квалитета поступка признавања претходног учења (ППУ) и квалитета каријерног вођења и саветовања (КВиС), и секторског приступа образовању и обуци.

Стратегијом развоја образовања до 2030. године (Стратегија 2030) дефинисано је да је каријерно вођење и саветовање (КВиС) важан систем који мора да постане подједнако доступан за ученике, студенте и за одрасле током целог образовног пута, а не само приликом одлуке о избору образовног профила или обуке. Системска подршка ће применом стандарда услуга КВиС-а појединца подстицати на целоживотно учење и омогућити проходност кроз различите нивое квалификација и већу покретљивост на тржишту рада.

Акционим планом за период 2023-2026, у оквиру Посебног циља 1.1 - Унапређени настава и учење у предуниверзитетском образовању и васпитању, Посебног циља 1.8 - Унапређени услови за целоживотно учење и Посебног циља 2.2 - Унапређена релевантност високог образовања на националном и међународном нивоу, предвиђене су мере које се односе на промоцију услуга КВиС, јачање капацитета установа у области примене стандарда квалитета услуга каријерног вођења и саветовања, унапређивање капацитета и осигурање квалитета компетенција каријерних практичара и пружање подршке студентима кроз спровођење услуга КВИиС.

У складу са циљевима Стратегије 2030 и мерама Акционог плана за период до 2026. године, активности чија је реализација планирана у оквиру Пројекта, укључују подршку за унапређивање стандарда квалитета и реализације услуга КВиС. Након што је кроз пројекат у претходном периоду развијен предлог унапређених стандарда КВиС, намера Канцеларије је да наредне активности буду усмеренe на развој компетенција каријерих практичара кроз њихову хармонизацију са стандардима дефинисаним у европским политикама и припрему водича за примену стандарда КВиС у различитим образовним системима.

За реализацију ових активности Канцеларија ће ангажовати Консултанта/Организацију који ће припремити анализу оквира остручавања/стручног усавршавања кадра за имплементацију програма и услуга КВиС и израду водича за примену стандарда КВиС у сектору образовања.

**3. Циљ задатка**

Циљ задатка је да се обезбеди основ за унапређење каријерног вођења и саветовања у различитим подсистемима образовања кроз анализ оквира остручавања/стручног усавршавања кадра за имплементацију програма и услуга КВиС, и израду практичних водича за примену тих стандарда у подсистемима образовања, у складу са потребама релевантних актера.

**4. Опис послова и задаци**

У оквиру Пројектног задатка од Консултанта/Организације се очекује реализација следећих активности:

1. Анализа стратешког, нормативног и институционалног оквира остручавања/стручног усавршавања кадра за имплементацију програма и услуга КВиС у секторима образовања, запошљавања и омладине;
2. Припрема и дизајн водича за примену стандарда за каријерно вођење и саветовање у систему високог образовања;
3. Припрема и дизајн водича за примену стандарда за каријерно вођење и саветовање у систему образовања одраслих;
4. Спровођење консултативног процеса са релевантним акрерима у систему високог образовања и образовања одраслих ради усаглашавања предлога водича са потребама актера у наведеним подсистемима образовања.

**5. Исходи**

Очекивани исходи:

|  |  |  |
| --- | --- | --- |
| **Бр.** | **Исход** | **Рок за реализацију** |
|  | Анализа оквира остручавања/стручног усавршавања кадра за имплементацију програма и услуга КВиС у секторима образовања, запошљавања и омладине  | Октобар 2025.  |
|  | Водич за примену стандарда за каријерно вођење и саветовање у систему високог образовања | Март 2026. |
| 1. 3
 | Водич за примену стандарда за каријерно вођење и саветовање у систему образовања одраслих | Март 2026. |

**6. Захтеви**

За реализацију пројектног задатка Канцеларија ће ангажовати **Консултанта/Организацију** која испуњава следеће захтеве:

* Искуство на пословима припреме студија, истраживања и анализа у области образовања, посебно у домену каријерног вођења и саветовања
* Искуство на пословима припреме приручника за каријерне практичаре и/или инструмената за процену квалитета активности КВиС и/или (само)евалуацију усклађености са стандардима КВиС и сродних материјала
* Искуство на пословима образовања или обучавања каријерних практичара
* Искуство у сарадњи са релевантним установама, институцијама и телима из система образовања и Националног оквира квалификација
* Пожељно је учешће у раду међународних стручних и експертских мрежа у области каријерног вођења и саветовања

Понуђач треба да обезбеди стручни тим који се састоји од **једног кључног експерта** и **најмање једног стручњака за КВиС** са квалификацијама и искуством наведеним у наставку:

**Кључни експерт**

Квалификације:

* Високо образовање у области образовања, педагогије, андрагогије, психологије, образовних политика или сродних друштвено-хуманистичких наука (минимум ниво 6.2 НОКС-а)

Професионално искуство:

* Најмање десет (10) година професионалног искуства у области образовања, укључујући искуство у развоју, имплементацији или евалуацији политика, програма или услуга КВиС

Специфично професионално искуство:

* Најмање десет (10) година искуства у области каријерног вођења и саветовања, укључујући рад на креирању и/или примени програма каријерне подршке
* Искуство у припреми стратешких и стручних докумената (водича, стандарда, компетенцијских оквира и других докумената у области образовања)
* Познавање европских стандарда и политика у области каријерног вођења и саветовања (*CEDEFOP* препоруке, *Euroguidance* ресурси, ЕУ инструменти)
* Искуство у раду међународних стручних и експертских мрежа или националних радних група у области каријерног вођења и саветовања
* Искуство у реализацији пројеката финансираних од стране међународних партнера или из буџета јавних институција
* Искуство у управљању међусекторским тимовима и сарадњи са релевантним институцијама сматраће се за предност

**Стручњак за КВиС**

Квалификације:

* Високо образовање у области образовања, педагогије, андрагогије, психологије, образовних политика или сродних друштвено-хуманистичких наука (минимум ниво 6.2 НОКС-а)

Професионално искуство:

* Најмање десет (10) година професионалног искуства у области образовања, укључујући искуство у развоју или имплементацији програма или услуга подршке у каријерном развоју

Специфично професионално искуство:

* Најмање десет (10) година искуства у области каријерног вођења и саветовања, укључујући рад на креирању и/или примени програма каријерне подршке
* Искуство на пословима припреме приручника за каријерне практичаре, инструмената за процену квалитета активности КВиС и развоју или адаптацији алата, водича или ресурса за потребе КВиС
* Најмање пет (5) година искуства обучавања каријерних практичара.
* Познавање европских стандарда и политика у области каријерног вођења и саветовања (*CEDEFOP* препоруке, *Euroguidance* ресурси, ЕУ инструменти)
* Искуство у сарадњи са релевантним установама, институцијама и телима из система образовања и Националног оквира квалификација.
* Познавање актуелних политика и пракси у формалном, неформалном и информалном учењу
* Учешће у пројектима релевантним за пројектни задатак сматраће се за предност

**7. Извештавање**

Консултант/Организација ће услуге пружати и активности обављати у сарадњи и договору са представницима Канцеларије и Јединице за имплементацију пројекта.

По завршетку реализације активности, Консултант ће припремити кратак извештај у коме су наведене реализоване активности и њихови исходи. Поред тога, Консултант ће, као део анекса, доставити све припремљене документе/материјале.

**8. Динамика реализације активности и плаћање**

Временски оквир за имплементацију активности биће усаглашен са изабраним Консултантом, на основу детаљног плана реализације активности и годишњег плана рада Канцеларије.

Исплата уговорених средстава ће бити реализована у две транше (прва транша у износу од 30% уговорених средстава за припрему анализе оквира остручавања/стручног усавршавања кадра за имплементацију програма и услуга КВиС у секторима образовања, запошљавања и омладине, друга транша у износу од 70% уговорених средстава за припрему водича за примену стандарда), након достављених финалних верзија исхода.

Напомена: Динамика исплате условљена је динамиком исплате средстава Канцеларији, на основу Уговора између Владе Републике Србије и Швајцарске Конфедерације.

 **9. Трајање ангажовања**

Предвиђени датум почетка реализације активности је јул 2025. године, а период имплементације уговора биће до краја марта 2026. године.

Уколико се у току реализације овог пројектног задатка укаже потреба за наставком сличних активности након марта 2026. године, могућност наставка сарадње са истим понуђачем биће разматрана у складу са процедурама и расположивим буџетом.